తిరుపతి : భారత అంతరిక్ష పరిశోధనా సంస్థ (ఇస్రో) సరికొత్త రికార్డు సృష్టించనుంది. ఏకకాలంలో 103 ఉపగ్రహాలను ప్రయోగించేందుకు రంగం సిద్ధమైంది. ఇస్రో 'వర్క్హార్స్'గా పేరున్న పీఎస్ఎల్వీ (పోలార్ శాటిలైట్ లాంచ్ వెహికల్)-సీ37 ద్వారా ఫిబ్రవరి మొదటివారంలో వీటిని ప్రయోగించనున్నారు. ఇస్రో ప్రయోగించనున్న ఉపగ్రహాల్లో అమెరికా, జర్మనీ సహా పలు విదేశాలకు చెందిన 100కు పైగా శాటిలైట్స్ ఉన్నాయి. ఇస్రోలోని లిక్విడ్ ప్రొపల్షన్ సిస్టమ్స్ డైరెక్టర్ ఎస్.సోమ్నాథ్ ఈ విషయాన్ని తెలియజేస్తూ, ఏకకాలంలో 100కు పైగా ఉపగ్రహాలను ప్రయోగించడం ద్వారా సెంచరీ కొట్టబోతున్నామని తెలిపారు. ముందుగా ఇస్రో ప్లాన్ చేసిన ప్రకారం జనవరి చివరి వారంలో 83 ఉపగ్రహాలను ప్రయోగించాల్సి ఉంది. వీటిలో 80 ఉపగ్రహాలు విదేశాలకు చెందినవే. అయితే మరో 20 విదేశీ శాటిలైట్స్ వచ్చిచేరడంతో ఫిబ్రవరి మొదటి వారంలో ఒకేసారి ఈ ఉపగ్రహాల ప్రయోగం చేపడుతున్నట్టు సోమ్నాథ్ తెలిపారు. అయితే ఈ మిషన్లో ఎన్ని దేశాలు పాల్గొంటున్నాయే విషయాన్ని ఆయన స్పష్టం చేయలేదు. అమెరికా, జెర్మీనీ సహా పలు దేశాలున్నాయని అన్నారు. ప్రయోగానికి సిద్ధమవుతున్న వాటిల్లో 100 మైక్రో-స్మాల్ శాటిటైల్స్ ఉన్నాయని తెలిపారు. పీఎస్ఎల్వీ-సీ37 ద్వారా వీటిని ప్రయోగిస్తామని, పేలోడ్ బరువు 1350 కిలోలు కాగా, దీనిలో శాటిలైట్స్ బరువు 500 నుంచి 600 కేజీలు ఉంటుందని వివరించారు. గతంలో ఎన్నడూ ఇంత పెద్ద సంఖ్యలో ఉపగ్రహాల ప్రయోగం జరగనందున తాజా ప్రయోగం ఇస్రో చరిత్రలోనే ఒక కీలక ఘట్టమవుతుందన్నారు. గత ఏడాది ఇస్రో ఏకకాలంలో 23 ఉపగ్రహాలు ప్రయోగించింది. కాగా, జిశాట్-9లో భాగంగా ప్రతిష్ఠాత్మక సౌత్ ఆసియన్ శాటిలైట్ను ఈ ఏడాది మార్చిలో ప్రయోగించనున్నట్టు ఇస్రో అసోసియేట్ డైరెక్టర్ ఎం.నాగేశ్వరరావు తెలిపారు.
tirupati : bhaarata antariksha parisodhanaa samstha (isro) sarikotta rikaardu srushtinchanundi. ekakaalamlo 103 upagrahaalanu prayoginchenduku rangam siddhamaindi. isro 'workhars'gaa paerunna pslv (polar satilite lanch vehikal)-see37 dwara fibravari modativaaramlo veetini prayoginchanunnaaru. isro prayoginchanunna upagrahaallo america, jarmani sahaa palu videsaalaku chendina 100ku paiga satilites unnaayi. isroloni likwid propalsion sistoms director es.somnath ee vishayaanni teliyajestu, ekakaalamlo 100ku paiga upagrahaalanu prayoginchadam dwara senchary kottabotunnamani telipaaru. mundugaa isro plan chesina prakaaram janavari chivari vaaramlo 83 upagrahaalanu prayoginchaalsi undi. veetilo 80 upagrahaalu videsaalaku chendinave. ayithe maro 20 videshee satilites vachichaeradamto fibravari modati vaaramlo okesari ee upagrahaala prayogam chepadutunnattu somnath telipaaru. ayithe ee mishanlo enni deshaalu palgontunnaye vishayaanni aayana spashtam cheyaledu. america, germeeny sahaa palu desalunnayani annaru. prayogaaniki siddhamavutunna vaatillo 100 micro-smal satitiles unnaayani telipaaru. pslv-see37 dwara veetini prayogistaamani, paled baruvu 1350 kilolu kaga, deenilo satilites baruvu 500 nunchi 600 kejeelu untundani vivarinchaaru. gatamlo ennaduu inta pedda sankhyalo upagrahaala prayogam jaragananduna taja prayogam isro charitralone oka keelaka ghattamavutundannaru. gatha edaadi isro ekakaalamlo 23 upagrahaalu prayoginchindi. kaga, jisat-9loo bhagamga pratishtaatmaka south asian saatilaitnu ee edaadi maarchilo prayoginchanunnattu isro asosiate director em.nageshwararao telipaaru.